નડિયાદઃ નડિયાદ સંતરામ મંદિરમાં યોગીરાજ અવધૂત શ્રી સંતરામ મહારાજના પટ્ટશિષ્ય લક્ષ્મણદાસજી મહારાજની સાર્ધ શતાબ્દી (૧૫૦) મહોત્સવ નિમિત્તે શ્રી સંતરામ મહારાજની અખંડ જ્યોતિના શુભાશીર્વાદ તથા મહંત રામદાસજી મહારાજની પ્રેરણાથી સંતરામ મંદિર પરિસરમાં સૌપ્રથમ વાર ત્રિદિવસીય શહીદ કથા યોજવામાં આવી હતી. કથાના પ્રારંભે ભવ્ય ત્રિરંગા યાત્રા યોજાઈ હતી, જે ખેડા જિલ્લાનાં વિવિધ ગામોમાં ફરી કથાસ્થળે આવી પહોંચી હતી, જ્યાં તેઓનું સ્વાગત કરવામાં આવ્યું હતું.